Diari Oficial de la Generalitat Valenciana


Sumari del DOGV 6557, del 04-07-2011 (2011/7533)

Notificació de la resolució per la qual es procedix a la cancel·lació de la inscripció i baixa de l'establiment número CV-m508-A en el Registre General d'Empreses, Establiments i Professions Turístiques de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6557

Data del DOGV
:   04-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7533


Organisme emissor
:   Conselleria de Turisme, Cultura i Esport

Tipus de document
:   Anunci

Notificació de la resolució per la qual es procedix a la cancel·lació de la inscripció i baixa de l'establiment número CV-m508-A en el Registre General d'Empreses, Establiments i Professions Turístiques de la Comunitat Valenciana. [2011/7533]  
Per no haver sigut possible notificar de forma personal i directa a la interessada l'escrit sobre la revocació del títol-llicència d'agència de viatges a Pilar Esclapez Muñoz, com a titular de l'agència de viatges Viatges Boria Travel, es procedix a la seua exposició al tauler d'edictes d'eixa corporació, als efectes del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
  
València, 22 de juny de 2011.- La cap de l'Àrea de Producte: Isabel Palafox Gámir.   
  
«Vist l'expedient tramitat sobre la cancel·lació de la inscripció i la baixa en el Registre General d'Empreses, Establiments i Professions Turístiques de la Comunitat Valenciana de l'agència de viatges Viajes Boria Travel, la titular del qual és Pilar Esclapez Muñoz.  
Atés que:  
1. Mitjançant una resolució de data 20 d'abril de 2001, es va concedir el títol-llicència d'agència de viatges a Pilar Esclapez Muñoz, NIF 32388005M, amb nom comercial Viajes Boria Travel, amb casa central a Elx (Alacant), avinguda Diagonal, número 17, i amb el número de codi d'identificació CV-m508-A.  
2. Per mitjà d'un escrit de data 14 de juny de 2010, se li va notificar que l'entitat Seguros Catalana Occidente, SA, havia comunicat a esta Conselleria de Turisme que havia procedit a l'anul·lació de la pòlissa d'assegurança de caució N-02744794, prestada per esta companyia a favor de Pilar Esclapez Muñoz, que correspon a la fiança que les agències de viatges hauran de mantindre en permanent vigència.  
En este mateix escrit, se li concedia un termini de 15 dies perquè presentara, davant d'esta administració, la corresponent carta de pagament justificativa del depòsit d'una nova fiança davant del Servici Territorial d'Economia i Hisenda corresponent, amb l'advertiment que de no fer-ho, seria causa de revocació del títol-llicència d'agència de viatges, i es va procedir a la seua publicació en data 8 d'octubre de 2010 en el Diari Oficial de la Comunitat Valenciana, per haver sigut tornat pel servici de Correus.   
3. Transcorregut el termini assenyalat i atés que no s'ha aportat cap documentació respecte d'això, procedix la cancel·lació de la inscripció d'agència de viatges i la baixa en el Registre General d'Empreses, Establiments i Professions Turístiques de la Comunitat Valenciana.  
  
Fonaments de dret  
1. L'article 10.1 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, modificat pel Decret 63/2010, de 16 d'abril, assenyala que "la cancel·lació de la inscripció en el Registre d'una agència de viatges implicarà el cessament de la seua activitat i el dels seus establiments i es realitzarà mitjançant una resolució motivada de la conselleria que tinga competències en matèria de Turisme, prèvia tramitació del corresponent expedient".  
2. L'article 10.2, de l'esmentat reglament establix com a causa de cancel·lació de la inscripció en el Registre la no reposició de la garantia en la quantia i termini previst en l'article 14.  
3. L'article 14.1, del decret anteriorment mencionat, establix que «les agències de viatges vindran obligades a constituir i mantindre en permanent vigència una fiança per a respondre del compliment de les obligacions derivades de la prestació dels seus servicis davant dels contractants dels seus contractants».  
4. L'article 14.5 del referit decret, en el qual s'establix que "la fiança no podrà ser cancel·lada durant la tramitació d'un expedient de revocació, renúncia o baixa d'inscripció en el Registre, ni fins després de transcorregut un any des que la resolució del corresponent expedient siga ferm".  
  
En compliment de la normativa anteriorment citada, la secretària autonòmica de Turisme i directora de l'Agència Valenciana del Turisme, en virtut de les atribucions conferides per l'article 9.2.i del Decret 209/2004, de 8 d'octubre, del Consell (DOCV de 13 d'octubre de 2004), resolc:  
La cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana de l'agència de viatges Viajes Boria Travel, la titular del qual és Pilar Esclapez Muñoz, NIF 38468986W, amb casa central a Elx (Alacant), avinguda Diagonal, número 17, i codi d'identificació CV-m508-A. Així mateix es comunica que la fiança depositada al seu moment serà cancel·lada transcorregut un any des de la fermesa de la present resolució.  
  
Esta cancel·lació comporta la revocació del títol-llicència atorgat al seu moment, i d'acord amb el que establix l'article 14.3 de la Llei 3/1998, de 21 de maig, de la Generalitat, de Turisme de la Comunitat Valenciana, determina la impossibilitat d'exercir l'activitat.   
Cosa que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se un recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptador des de l'endemà de la recepció de la notificació de la resolució, d'acord amb el que establixen els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
  
  
València, 30 de novembre de 2010.- La secretària autonòmica de Turisme i directora de l'Agència Valenciana del Turisme: M.ª Victoria Palau Tàrrega».